Í síðustu grein okkar um LinkedIn ( I.hluti ) fórum við yfir að samfélagsmiðillinn er öflugur vettvangur fyrir brautryðjendur , að allir geta orðið áhrifavaldar og að tengslamyndun sé mikilvæg . Það eru samböndin sem skipta máli og verkefnið er að byggja upp traust . En hvers vegna ertu á LinkedIn og hver eru markmiðin ? Þú verður að setja þér skýr markmið Það fyrsta sem þú þarft að gera til að ná árangri á LinkedIn er að setja þér sértæk markmið . Dæmi um markmið geta verið : Að stækka netið og ná í fleiri tengiliði . Að selja fleiri vörur eða meiri þjónustu . Þegar þú ert komin með skýra mynd af þeim markmiðum sem þú vilt ná er kominn tími til að móta stefnu og byggja svo upp netið þitt smátt og smátt . Fjárfestu í þínum persónulega prófíl og byggðu upp þitt persónulega net . Finndu fólkið sem þú VERÐUR að hafa í þínu neti til að ná markmiðum þínum , persónulegum eða viðskiptalegum . Byggðu upp feril sem leiðir til þess að þetta fólk bregðist við á einhvern hátt – hvort sem það þýðir að það kaupi af þér vöru eða þjónustu eða verði virkir fylgjendur / aðdáendur . Komdu fram eins og leiðtogi nýrrar hugsunar og skapaðu þér sess sem leiðandi aðili í þínu fagi . Hafðu fagmennsku að leiðarljósi Þegar við hittum fólk í raunheimum hugsum við oftast um það hvernig við klæðum okkur og högum okkur til að fyrstu kynni verði sem best . Á LinkedIn er það prófíllinn þinn sem ákvarðar þessi fyrstu kynni . Þess vegna er mikilvægt að þú skipuleggir prófílinn þinn út frá markmiðunum sem þú setur þér og því fólki sem þú vilt ná til . Nokkur nauðsynleg atriði til að ná árangri á LinkedIn : Góð og fagleg prófílmynd Áberandi forsíðumynd Grípandi fyrirsögn Vel skrifuð samantekt Að auki er mikilvægt að hafa skýrt „ næsta skref “ á prófílnum þínum Einhver hluti þeirra sem heimsækja prófílinn þinn vill komast í samband við þig . Líttu á prófílinn þinn sem sýningarglugga og / eða sölutæki og gerðu það auðvelt og vafningalaust að hafa samband við þig . Góðar leiðir til að gera þetta eru að setja inn hlekki á vefsíður eða lendingarsíður , deila greinum úr ýmsum áttum eða mæla með hlutum . Mikilvægt að fjárfesta í LinkedIn núna LinkedIn verður eðlilegur og ómissandi hluti af vinnudegi framtíðarinnar . Við sjáum að öllum líkindum notkun miðilsins falla inn í meginstrauminn innan skamms þar sem fleiri og fleiri fyrirtæki munu leitast við að nýta sér möguleikana betur og betur . Næsta skref hjá LinkedIn verður trúlega að leggja meiri áherslu á auglýsingar til að eiga einhvern möguleika á að jafna metin við hinn , að því er virðist ósigrandi samkeppnisaðila , Facebook . Að auki munum á myndbandanotkun eftir að verða lykilatriði í þróun miðilsins . Stóra breytingin árið 2019 LinkedIn er í örri þróun og er líklega núna á svipuðum stað og Facebook var árið 2010 og Instagram árið 2013 . Þú getur fengið „ like “ fyrir klink og helling af ókeypis sýnileika og snertingum ( engagement ) . Þess vegna er mikilvægt að fjárfesta í LinkedIn núna .